Μαύρος Νάρκισσος

Ο Μαύρος Νάρκισσος (αγγλ.: Black Narcissus) είναι ψυχολογικό δράμα Βρετανικής παραγωγής του 1947 σε σενάριο, παραγωγή και σκηνοθεσία των Μάικλ Πάουελ και Έμερικ Πρέσμπεργκερ. Πρωταγωνιστούν οι Ντέμπορα Κερ, Κάθλιν Μπάιρον, Σαμπού, Ντέιβιντ Φάρραρ και Τζιν Σίμονς. 

Βασισμένο στο ομότιτλο μυθιστόρημα της Ράμερ Γκόουντεν του 1939, η ταινία περιστρέφεται γύρω από τις αυξανόμενες εντάσεις μέσα σε ένα μικρό μοναστήρι αγγλικανών μοναχών που προσπαθούν να ιδρύσουν ένα σχολείο και ένα νοσοκομείο σε ένα παλιό παλάτι που βρίσκεται σε ένα απομονωμένο βουνό πάνω από μια εύφορη κοιλάδα στα Ιμαλάια.

 Υπόθεση 
Η αδελφή Κλόντα (Ντέμπορα Κερ) αφήνει μαζί με άλλες τέσσερις μοναχές το μοναστήρι της στην Καλκούτα με προορισμό μια απόκρημνη περιοχή των Ιμαλαΐων, όπου πρόκειται να ηγηθεί ενός νέου μοναστηριού. Φτάνοντας στο κτήριο το οποίο πρόκειται να τις φιλοξενήσει, οι μοναχές γοητεύονται από την ομορφιά του μέρους, η οποία ξυπνά σε όλες τους αισθήσεις που είχαν ξεχάσει προ πολλού. Επίσης η παρουσία του γοητευτικού κυβερνητικού αξιωματούχου κου Ντιν (Ντέιβιντ Φαράρ) φέρνει τον πειρασμό στην πειθαρχημένη ζωή τους. Οι μοναχές προσπαθούν να προσαρμοστούν στις νέες συνθήκες διαβίωσης και ιδρύουν σχολείο και νοσοκομείο στο νεοσύστατο μοναστήρι. Η παράξενη επιρροή που έχει το μέρος πάνω τους συμβάλλει στην αποτυχία της ιεραποστολής. Η αδελφή Κλόντα αρχίζει να αναπολεί το παρελθόν της και το ειδύλλιο που είχε με έναν άνδρα πριν γίνει μοναχή, ενώ η αδελφή Ρουθ (Καθλίν Μπάιρον) ερωτεύεται τον Κύριο Ντιν και οδηγείται στην τρέλα.

 Διανομή ρόλων  

 Ντέμπορα Κερ ως Αδελφή Κλόντα
 Σαμπού ως νεαρός Στρατηγός
 Ντέιβιντ Φάρραρ ως κύριος Ντιν
 Κάθλιν Μπάιρον ως Αδελφή Ρουθ
 Φλόρα Ρόμπσον ως αδελφή Φιλίππα
 Τζένυ Λέιαρντ ως αδελφή Χάνι
 Τζούντιθ Φουρς ως αδελφή Μπράιονι
 Έσμοντ Νάιτ ως γηραιός Στρατηγός
 Τζίν Σίμονς ως Κέιντσι
 Μέι Χάλλαφ ως Αντζού Αγιάν
 Νάνσυ Ρόμπερτς ως Μητέρα Ντορόθεα


 Παραγωγή 
Ο Μαύρος Νάρκισσος ξεσήκωσε θύελλα αντιδράσεων για την απεικόνιση της ζωής των μοναχών πριν ταχθούν στο θείο. Οι σκηνές με τη ζωή της αδελφής Κλόντα αφαιρέθηκαν από την Ευρωπαϊκή βερσιόν της ταινίας μετά από συστάσεις από τη Λεγεώνα της Κοσμιότητος. Ο ερωτισμός, ο πειρασμός και τα ηθικά διλήμματα αποτελούν κύρια συστατικά της ταινίας, την οποία ο Μάικλ Πάουελ θεωρούσε την αισθησιακότερη και ερωτικότερη όλων του των ταινιών. Η πρεμιέρα της έγινε μερικούς μήνες πριν την ανεξαρτησία της Ινδίας από την Αγγλία, τον Αύγουστο του 1947.

Σύμφωνα με τον κριτικό κινηματογράφου Ντέιβιντ Τόμσον πρόκειται για ένα σπάνιο είδος ταινίας που καταπιάνεται με τις ερωτικές φαντασιώσεις των μοναχώνDavid Thomson The New Biographical Dictionary of Film, London: Little, Brown, 2002, p, p.694. Ο κριτικός κινηματογράφου Ντέιβ Κέιρ σημειώσε στην ανάλυση του ότι οι τελικές σκηνές της ταινίας, που οι μοναχές εγκαταλείπουν τα Ιμαλάια και προχωρούν κάτω από το βουνό, οι θεατές του 1947 το είδαν ως «τον τελευταίο αποχαιρετισμό στην ξεθωριασμένη αυτοκρατορία τους», που υποδηλώνει ότι για τους κινηματογραφιστές, δεν είναι μια σκηνή της ήττας "αλλά μιας σεβαστής, ορθολογικής υποχώρησης από κάτι που η Αγγλία ποτέ δεν κατείχε και ποτέ δεν κατάλαβε". Το σενάριο της ταινίας ακολουθεί πιστά εκείνη του βιβλίου, το οποίο γράφτηκε το 1939.

 Υποδοχή 
 Κριτικές 
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 100%, με βάση 31 κριτικές και μέση βαθμολογία 9/ 10.

Βραβεία & υποψηφιότητες
 Οργάνωση Κατηγορία Παραλήπτης Αποτέλεσμα  Όσκαρ Καλύτερη Φωτογραφία Τζακ Κάρντιφ    Καλύτερη Σκηνογραφία  Άλφρεντ Γιουνγκ  Χρυσές Σφαίρες Καλύτερη φωτογραφία Τζακ Κάρντιφ  Ένωση Κριτικών Κινηματογράφου της Νέας Υόρκης Α' Γυναικείου ρόλου Ντέμπορα Κερ  Κάθλιν Μπάιρον  

 Βιβλιογραφικές πηγές 








 Stone, John. 'Gothic in the  Himalayas: Powell and Pressburger's Black Narcissus.' The Gothic Other: Racial and Social Constructions in the Literary Imagination, ed. Ruth Anolik and Douglas Howard. (Jefferson,  NC:, 2004): 264-286.



 Παραπομπές 

 Εξωτερικοί σύνδεσμοι 

Κατηγορία:Βρετανικές ταινίες της δεκαετίας 1940
Κατηγορία:Ταινίες του 1947
Κατηγορία:Ταινίες σε σκηνοθεσία Μάικλ Πάουελ
Κατηγορία:Ταινίες σε σκηνοθεσία Έμερικ Πρέσμπεργκερ
Κατηγορία:Ταινίες γυρισμένες στην Ινδία
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Κατηγορία:Βρετανικές ψυχολογικές δραματικές ταινίες
Κατηγορία:Ταινίες βασισμένες σε βρετανικά μυθιστορήματα